 Maayar ku xigeenka caasimadu waxa uu beeniyey warka Maayarku ka siiyay guddida jidka dawga cad Markaa waxaanu leenahay warkaa Maayarka waxba kama jiraan waana war isaga u gaar ah, malaha waxa uu moodayaa inuu Kampalla joogo, guddidaasi way yimaadeen oo Cabdiqaadir Xaashi Cilmi Mulkiilaha Huteelka Maansoor anigaa u geeyay isaga, markaa ka dibna waxa uu yidhi Cagaf haloo kireeyo, cagaftii markii ay maalin joogtay lacagtii ayaa la siin waayay, markaa warkaa Jiciir waxba kama jiraan, waxaanad moodaa inuu hurdo ka soo baraarugay, waanuna ka xunahay arintaasi wax qabadkayagana may ahayn inuu u arko wax Ina Uurcadde qabtay ee waxay ahayd inuu u arko wax dawlada hoose qabatay, jidkaa Dawga Cadna habeenkii uu yimidba wuu ka soo saaray cagaftii aanu galinay, Wadada Dawga-cadna maaha wax isaga laga baryayo waa mid dawlad dhexe iyo ummada reer Somaliland oo dhami isugu tagtay oo waa waddo qaran, waxaanuna uga digaynaa inuu talaabadaasi dib ugu noqdo, sababta xilka loogu dhiibay ee cashuurta looga dhiibaa waa inuu wixii umaddu u baahan tahay uu qabto, wax uu isagu leeyahay maaha. 